219. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2063190/7633/0022 της 4/11 Οκτ.\ 1995 ΦΕΚ Β΄ 850) Αποδοχές Ειδικών Γραμματέων Έχοντας υπόψη: 1.Τις διατάξεις της παρ. 3 του άρθρ. 33 του Νόμ. 1558/85 «Κυβέρνηση και Κυβερνητικά Όργανα» (ΦΕΚ Α΄ 137/26.7.86). 2.Την ανάγκη καθορισμού επί νέας βάσης των πάσης φύσεως αποδοχών των Ειδικών Γραμματέων. 3.Τις διατάξεις του άρθρ. 40 του Νόμ. 849/78, όπως συμπληρώθηκε με το άρθρ. 8 του Νόμ. 2129/93. 4.Τις διατάξεις των άρθρων 27 του Νόμ. 2081/92 και 29Α του Νόμ. 1558/85. 5.Το γεγονός ότι από τις διατάξεις αυτής της απόφασης προκαλείται πρόσθετη ετήσια δαπάνη σε βάρος του κρατικού προϋπολογισμού ύψους 5.150.000 δραχμών περίπου, η οποία θα καλυφθεί από τα περιθώρια των πιστώσεων των οικείων Υπουργείων, αποφασίζουμε: 1.Καθορίζουμε τον μηνιαίο βασικό μισθό των Ειδικών Γραμματέων σε ποσοστό 80% του εκάστοτε μηνιαίου βασικού μισθού των Γενικών Γραμματέων Υπουργείων. 2.Στους ανωτέρω καταβάλλονται επίσης: α.Το σύνολο του χρονοεπιδόματος (ποσοστό 60%). β.Επίδομα οικογενειακών βαρών, σύμφωνα με τις διατάξεις του άρθρ. 11 του Νόμ. 1505/84, όπως τροποποιήθηκαν μεταγενέστερα. γ.Α.Τ.Α. από 1.5.1985 και μετά, σύμφωνα με τις αριθμ. 9019/295/25.1.82 και 8418/231/25.1.85 αποφάσεις μας, καθώς και οι χορηγηθείσες μισθολογικές αυξήσεις, και δ.Επιδόματα εορτών και αδείας, σύμφωνα με τις διατάξεις του άρθρ. 13 του Νόμ. 1505/84. 3.Η απόφαση αυτή, η οποία ισχύει από 1.6.95 δεν έχει εφαρμογή σε συνταξιούχους. 